ლენა დანჰემი
ლენა დანჰემი (ინგლ. Lena Danhem; დ. 13 მაისი, 1986) — ამერიკელი მსახიობი, მწერალი და პროდიუსერი. იგი ცნობილია როგორც HBO-ს სატელევიზიო სერიალ „გოგონების“(2012-2017) შემქნელი და პროდიუსერი, რომლის შექმნისთვის იგი ნომინირდა ემისა და ოქროს გლობუსის ჯილდოს ორ ნომინაციაზე. 2010 წელს ლენამ დაწერა, შემდგომ კი მონაწილეობა მიიღო თავისივე შექმნილ ფილმ „პაწია ავეჯში“, რომელშიც მონაწილეობით მან თავისუფალი სულის ჯილდო მოიგო. 2013 წელს დასახელდა ყველაზე გავლენიან 100 ადამიანს შორის. 2012 წლის შემოდგომაზე მსახიობმა ხელი მოაწერა 3,5 მილიონი აშშ დოლარის წიგნის ხელშეკრულებას, Random House Publishing–თან. 2014 წელს თავისი პირველი წიგნი გამოაქვეყნა, სახელით: „Not That Kind of Girl: A Young Woman Tells You What She's "Learned"“. დანჰემი გადაღებულია რამდენიმე ფილმში, მათ შორისაა: „Supporting Characters“ (2012), „მოწიფული სიყვარული“ (2012), „ბედნიერი შობა“ (2014). სატელევიზიო სერიალებში, სერიალ „გოგონების“ გარდა, იგი მოწვეული მსახიობი იყო, რამდენიმე სერიალში: „სკანდალი“ (2015), „სიმფსონები“ (2015). 2017 წელს, „ამერიკული საშინელებათა ისტორია: კულტში“ მიიღო მონაწილეობა, სადაც მან ვალერი სოლანსის როლი შეასრულა. დანჰემი რამდენიმე ჟურნალის გარეკანს ამშვნებს, მათ შორისაა: Vogue, Elle, Mar Claire და Rolling Stone-ი. 2018 წლის აგვისტოს ცნობილი გახდა ფაქტი რომ ლენა მონაწილეობას მიიღებდა ფილმში, სახელად: „ერთხელ ჰოლივუდში“. ფილმი გამოვიდა 2019 წლის 26 ივლისს.